**ITALIJANŠČINA kot drugi jezik**

**v 3. RAZREDU**

1. **POTEK OCENJEVANJA**

Ocenjevanje poteka na pisni in ustni način. Pisni del traja 45 minut, ustni pa največ 30 minut.

**2. UČNE VSEBINE in CILJI po tematskih sklopih**

|  |  |
| --- | --- |
| 1. **PREDSTAVITEV**   Cilji:   * Predstaviti se (ime, starost, kraj bivanja, interesi) * Pozdraviti in se zahvaliti | 1. **PONOVITEV**   Cilji:   * Opisati svoje šolske potrebščine (barva) * Poimenovati dele telesa * Poimenovati oblačila |
| 1. **DOM IN DRUŽINA**   Cilji:   * Opisati svojo družino *(ime družinskih članov)* * Opisati svoj dom *(prostori v hiši)* * Poimenovati aktivnosti doma | 1. **MOJ DAN**   Cilji:   * Našteti dele dneva * Opisati svoj dan * Našteti dneve v tednu * Poimenovati šolske predmete (urnik) * Šteti do 50 |
| 1. **MESTO**   Cilji:   * Prepoznati in poimenovati stavbe v mestu * Poimenovati različne trgovine in opisati kaj se tam lahko kupi | 1. **NARAVA IN SVET**   Cilji:   * Poimenovati letne čase in mesece * Opisati vreme * Poimenovati naravne pojave v Sloveniji *(gora, morje, reka, jezero, jama, gozd)* |
| 1. **V RESTAVRACIJI**   Cilji:   * Izvesti kratek dialog v restavraciji *(naročilo in plačilo)* | 1. **GIBANJE**   Cilji:   * Našteti športe in športne potrebščine * Poimenovati gibanje človeka *(hodi, teče, skače, plava)* |

1. **KRITERIJI OCENJEVANJA**

|  |  |
| --- | --- |
| **Odločno (5)** | **za doseženih 90% točk** |
|  | Učenec samostojno in ustrezno prepozna ter poimenuje obravnavane predmete, bitja, snovi, lastnosti, stanja iz okolice ali preko slikovnega materiala. Učenec zmore samostojno uporabljati pogosto rabljeno/znano besedišče in fraze. Učenec se aktivno, samostojno in smiselno vključuje v komunikacijo po ustaljenih vzorcih, obvlada temeljna načela vljudnega pogovarjanja in aktivno sodeluje v igri vlog. Učenec samoiniciativno pritrjuje, zanika, izraža počutje, zahvalo, voščila in dobre želje, vljudnostne fraze, navezuje stik, se opravičuje, se poslavlja, telefonira, uresničuje svoje interese tudi v manj znanih situacijah. Učenec samostojno, doživeto, tekoče in sproščeno zapoje/recitira pesem/pove izštevanko. |
| **Prav dobro (4)** | **za doseženih 80 % točk** |
|  | Učenec ustrezno prepozna ter poimenuje obravnavane predmete, bitja, snovi, lastnosti, stanja iz okolice ali preko slikovnega materiala z občasno podporo učitelja. Učenec v večini zmore uporabljati pogosto rabljeno/znano besedišče in fraze. Učenec se z občasno podporo učitelja vključuje v komunikacijo po ustaljenih vzorcih, pozna temeljna načela vljudnega pogovarjanja in ob spodbudi sodeluje v igri vlog. Učenec večinoma pravilno pritrjuje, zanika, izraža počutje, zahvalo, voščila in dobre želje, vljudnostne fraze, navezuje stik, se opravičuje, se poslavlja, telefonira, uresničuje svoje interese. Učenec zapoje/recitira pesem/pove izštevanko z občasno podporo učitelja. |
| **Dobro (3)** | **za doseženih 65% točk** |
|  | Učenec z veliko učiteljeve pomoči prepozna ter poimenuje obravnavane predmete, bitja, snovi, lastnosti, stanja iz okolice ali preko slikovnega materiala. Učenec v večini zmore uporabljati pogosto rabljeno/znano besedišče in fraze ob slikovni oz. besedni podpori. Učenec se z veliko podporo učitelja vključuje v komunikacijo po ustaljenih vzorcih, večinoma prepozna temeljna načela vljudnega pogovarjanja. Učenec z nekaj napakami pritrjuje, zanika, izraža počutje, zahvalo, voščila in dobre želje, vljudnostne fraze, navezuje stik, se opravičuje, se poslavlja, telefonira, uresničuje svoje interese. Učenec zapoje/recitira pesem/pove izštevanko z veliko pomoči učitelja. |
| **Zadostno (2)** | **za doseženih 50 % točk** |
|  | Učenec z veliko učiteljeve pomoči prepozna ter poimenuje le nekatere obravnavane predmete, bitja, snovi, lastnosti, stanja iz okolice ali preko slikovnega materiala. Učenec zmore uporabljati le najosnovnejše rabljeno/znano besedišče in fraze ob izdatni slikovni oz. besedni podpori. Učenec se le ob neprestani pomoči učitelja vključuje v najosnovnejšo komunikacijo po ustaljenih vzorcih, prepozna temeljna načela vljudnega pogovarjanja. Učenec z veliko napakami pritrjuje, zanika, izraža počutje, zahvalo, voščila in dobre želje, vljudnostne fraze. Učenec le prepozna pesem in izštevanke ter jih ob izdatni pomoči učitelja tudi pove. |
| **Nezadostno (1)\*** | **49 % točk ali manj** |
|  | Učenec le prepozna nekatere obravnavane predmete, bitja, snovi, lastnosti, stanja iz okolice ali preko slikovnega materiala ter jih še ne zmore poimenovati. Učenec ne zmore uporabljati najosnovnejšega rabljenega/znanega besedišča in fraz. Učenec se ne zmore vključevati v najosnovnejšo komunikacijo po ustaljenih vzorcih ter ne pozna temeljnih načel vljudnega pogovarjanja. Učenec ne zmore pritrjevati, zanikati, izražati počutja, zahvale, voščila in dobre želje. Pesmi ali izštevanke, tudi ob izdatni pomoči učitelja, ne pove do konca. Učenec ne pozna najosnovnejših učnih vsebin. |

***\*Če učenka/učenec na postavljena vprašanja ne odgovori, je ocenjen z negativno oceno. Učitelj postavi najmanj tri vprašanja, tudi če učenka/učenec ni pripravljen odgovarjati.***

1. **MINIMALNI STANDARDI ZNANJA**

Za pridobitev pozitivne ocene je potrebno doseganje minimalnih standardov znanja.

|  |  |
| --- | --- |
| **SPORAZUMEVALNA ZMOŽNOST** | **OPIS MINIMALNEGA STANDARDA OB KONCU 3. RAZREDA** |
| **Sprejemanje poslušanih in govorjenih besedil** | Učenci razberejo temo in splošno sporočilo besedila, ki se navezuje na obravnavani učni sklop, če govorec izgovarja počasi in razločno, po potrebi posamezne besede in besedne zveze ponovi in jih ponazori z nebesednimi izraznimi sredstvi. Na podlagi intonacije prepoznajo trditev, zanikanje, vprašanje, ukaz. Razumejo osnovna in najbolj pogosta navodila pri pouku. |
| **Govorno sporočanje** | Učenci naučene besede in besedne zveze izgovorijo razumljivo. Deklamirajo ali zapojejo različna zelo kratka in preprosta besedila, ki so podprta s ponazorili (slika, glasba, gib). Tvorijo zelo kratke povedi, s katerimi poimenujejo osebe, predmete in nekatere njihove lastnosti (npr. barva, velikost, število, položaj v prostoru). Navedejo nekatera dejanja iz njihovega vsakdana (npr. pot v šoli, dnevni obroki, delovni dan), pojave iz neposrednega okolja (npr. letni čas mesec, dan v tednu). Posamezne besede in besedne zveze dopolnjujejo z nebesednimi izraznimi sredstvi (gib, slika). Povzamejo vsebino obravnavanih besedil (izštevanka, zelo kratko neumetnostno besedilo) na ravni besedne zveze in s ponazorili. |
| **Govorno sporazumevanje** | Učenci sodelujejo v zelo preprostih, kratkih in jasno strukturiranih (v vnaprej naučenih/poučevanih) sporazumevalnih vlogah, v njim znanih okoliščinah. Na spodbude sogovorca se odzovejo s posamezno besedo ali besedno zvezo, nebesedno ali s pomočjo materinščine. Pri stikih z vrstniki uporabijo nekatere vljudnostne dogovore (npr. pozdrav, zahvala, čestitka, itd.) |